

**Projektu uzraudzības komisijas sēdes protokols**

Ādažu novadā, 2024. gada 11.martā  Nr. ĀNP/1-7-5/24/9

**Sēdi vada:** Pašvaldības domes priekšsēdētājas vietnieks attīstības jautājumos V.Bulāns.

**Piedalās:** Komisijas locekļi – E.Kāpa, I.Pērkone, S.Mūze, K.Miķelsone, G.Miglāns, K.Miķelsone.

**Nepiedalās:** A.Brūvers, G.Porietis.

**Uzaicināti:** I.Plikgalve, I.Grīviņa – Dilāne.

**Protokolē:** L.Pavlovska

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 14.00.

DARBA KĀRTĪBA:

1. Par Carnikavas promenādes pēc uzraudzības periodu (ziņotājs I.Plikgalve).
2. Aktuāli par maģistrālo veloceļu Rīga – Carnikava (ziņotājs I.Plikgalve).
3. Par Krastupes ielas projektēšanas  iepirkumu ( ziņotājs I. Grīviņa – Dilāne).

SANĀKSMES GAITA

|  |
| --- |
| 1. **Par Carnikavas promenādes pēc uzraudzības periodu** |

(ziņo I.Plikgalve)

Informē par apmeklētāju plūsmas skaitītāju Carnikavas promenādei.

Komisija debatē par izmaksām, veicamajām darbībām, lai nodrošinātu projekta pēcuzaudzības periodu (I.Plikgalve aicina no pašvaldības budžeta novirzīt 2 000 *euro* Latvijā ražotu iekārtu (sensMax) un saules paneļa uzstādīšanai, lai nodrošinātu apmeklētāju plūsmas skaitītāju darbību. Informē, ka paredzētos darbus plānots veikt sadarbībā ar p/a “Carnikavas komunālserviss”.).

KOMISIJA NOLEMJ: **Konceptuāli atbalstīt Latvijā ražotu iekārtas** (sensMax) **un saules paneļa uzstādīšanu sadarbībā ar p/a “Carnikavas komunālserviss”.**

|  |
| --- |
| 1. **Par aktualitātēm par maģistrālo veloceļu Rīga – Carnikava** |

(ziņo I. Plikgalve)

I.Plikgalve ziņo par projekta aktualitātēm (2.pielikums).

Komisija debatē par risinājumiem atbalstsienas izbūvei ( I.Plikgalve informē, ka atbalstsienu galvenā skartā zona ir dabas parks “Piejūra”, kur minētais zemes gabali pieder SIA “Rīgas meži”.).

Komisija vienojas sagatavot vēstuli SIA “Rīgas meži” un Rīgas valstspilsētas pašvaldībai ar līgumu sniegt priekšlikumus esošās situācijas risināšanai.

KOMISIJA NOLEMJ: **Uzdot Attīstības un projektu nodaļas tehniskā projekta vadītājai I. Plikgalvei sagatavot vēstuli SIA “Rīgas meži” un Rīgas valstspilsētas pašvaldībai.**

|  |
| --- |
| 1. **Par Krastupes ielas projektēšanas iepirkumu** |

(ziņo I.Grīviņa – Dilāne)

I.Grīviņa–Dilāne ziņo par projekta iepirkumu izvērtējumu. Informē, ka papildus nepieciešamais finansējums būtu 14 000 *euro.*

Komisija debatē par projekta finansēšanas, vienojas pašvaldības 2025. gada budžetā paredzēt nepieciešamos finanšu līdzekļus, konceptuāli atbalstot projektēšanu trīs kārtās.

KOMISIJA NOLEMJ: **Atbalstīt Krastupes ielas projektēšanu trīs kārtās, virzīt jautājumu izskatīšanai Finanšu komitejas šā gada 20. marta sēdē.**

Pašvaldības domes priekšsēdētājas

vietnieks attīstības jautājumos V. Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU